
DR.30.10.2017                                                        9                   

 
terpencil, tidak pernah ada insiden dadah yang serius ataupun online gambling tetapi 
sekarang ini dia berada. Akan tetapi saya hendak menafikan bahawa ia disebabkan oleh 
orang sekatan yang dibuang ke Daerah Lubok Antu.  

Saya telah menyebut tadi dalam jawapan saya, segala usaha dibuat untuk 
memulihkan mereka dan juga menyediakan mereka untuk pulang semula ke masyarakat. 
Mereka duduk di Lubok Antu pun untuk tempoh masa yang tertentu sahaja. Kalau dibuang 
daerah selalunya dua tahun tempohnya. Kalau dia dah pulih, dia akan dibenarkan pulang 
balik ke tempat mereka sendiri. Jadi soalnya orang sekatan ini diberikan pemulihan yang 
sesuai.  

Soal kenaikan penagihan dadah itu, kementerian akan minta AADK dan juga pihak 
polis untuk menumpukan aktiviti kepada membanteras gejala penyalahgunaan dadah di 
Lubok Antu dan juga pihak polis sekarang ini untuk makluman Yang Berhormat, sedang 
membuat operasi besar-besaran untuk menyekat penularan online gambling di seluruh 
Malaysia tetapi mungkin belum sampai ke Lubok Antu lagi. Akan tetapi kerana soalan Yang 
Berhormat pada hari ini spesifik dan saya rasa untuk adil kepada Yang Berhormat, 
kementerian akan mengarahkan pihak polis untuk menumpukan aktiviti pencegahan kepada 
kawasan Lubok Antu selepas ini. Sekian, terima kasih.  

Dato’ Takiyuddin bin Hassan [Kota Bharu]: Terima kasih Tuan Yang di-Pertua. 
Saya harap soalan tambahan saya pun unik juga.  

Tuan Yang di-Pertua, kita tahu bahawa Akta Kediaman Terhad, Restricted 
Residence Act telah dibuat oleh kerajaan kita ini tahun 1933 lagi, satu akta yang sudah 
berumur 84 tahun tetapi masih lagi digunakan di dalam negara kita ini. Kita tahu tujuan 
asalnya untuk pencegahan jenayah. Akan tetapi uniknya setelah saya kira berapa lama 
digunakan untuk pencegahan jenayah yang mungkin sesuai pada zaman dulu, zaman 
selepas merdeka kerana pada masa itu perhubungan komunikasinya tidak ada lagi 
menyebabkan penjenayah ini tidak boleh berhubung dengan dunia luar tetapi sekarang ini 
kita rasa sudah tidak berkesan lagi.  

Lebih kita rasa agak pelik apabila Akta Kediaman Terhad ini juga, buang daerah ini 
digunakan kepada ahli politik terutamanya pembangkang selepas dikenakan ISA misalnya 
dua tahun, keluar itu buang daerah pula. Ini juga saya kira satu penyalahgunaan akta ini. Apa 
yang lebih unik lagi saya hendak sebut kepada Yang Berhormat Menteri pada hari ini, ini 
perkara yang betul-betul berlaku. Tahun 1994 atau tahun 1995, seramai 27 orang pemain 
bola sepak di seluruh negara Malaysia ini yang dikatakan terlibat di dalam rasuah bola sepak, 
juga telah dibuang daerah. Selepas dibuang daerah itu, mereka pula digantung oleh 
persatuan-persatuan bola sepak ini.  

Jadi saya hendak tanyalah kepada Yang Berhormat Menteri, adakah kerajaan 
memang bercadang untuk tidak lagi mengguna pakai Akta Kediaman Terhad 1933 ini. Begitu 
juga saya hendak tanya sekarang ini berapa orang yang masih dibuang daerah berdasarkan 
kepada undang-undang ini. Terima kasih Tuan Yang di-Pertua.  

Datuk Nur Jazlan bin Mohamed: Terima kasih Yang Berhormat. Soalan Yang 
Berhormat itu banyak berkisar kepada sejarah. Tadi contoh yang diberikan pada tahun 1994 
ya, itu dah lama Yang Berhormat. Sebenarnya akta Restricted Residence Act ini telah 
supersede oleh akta-akta baru ini seperti akta POCA dan akta POTA yang ada dia punya 
peruntukan untuk buang daerah ini. Jadi yang pentingnya Yang Berhormat, semua tahanan 
atau sekatan yang dibuat oleh kerajaan adalah berkisar kepada akta yang sedia ada. Dadah 
(LPK), POCA ia untuk kesalahan jenayah, POTA untuk kesalahan keganasan. Ini sahaja 
Yang Berhormat, tidak ada tindakan buang daerah yang dibuat di luar daripada bidang kuasa 
ketiga-tiga undang-undang ini.  

Jadi saya tidak pasti di mana data yang diperoleh oleh Yang Berhormat yang 
terkinilah ya, bukan berdasar kepada sejarah tetapi kerajaan sentiasa membuat 
penambahbaikan kepada prosedur dan juga kepada matlamat orang yang dibuang daerah 
ini, disekat ini kerana ia penting untuk satu, mengamankan masyarakat di mana mereka telah 
menjalankan aktiviti jenayah mereka sebagai contoh. Kedua, untuk meletakkan mereka di 
luar kawasan di mana mereka berada sebelum ini dan memulihkan mereka sebelum mereka 
dipulangkan kembali ke dalam masyarakat. Jadi saya hendak nafikan sama sekali bahawa 
ahli politik sekarang inilah ditahan atau dibuang daerah. Kalau Yang Berhormat ada 
maklumat tersebut, sila maklumkan kepada saya. Terima kasih.  

 



terpencil, tidak pernah ada insiden dadah yang serius ataupun online gambling tetapi sekarang ini dia berada. Akan tetapi saya hendak menafikan bahawa ia disebabkan oleh orang sekatan yang dibuang ke Daerah Lubok Antu. Saya telah menyebut tadi dalam jawapan saya, segala usaha dibuat untuk memulihkan mereka dan juga menyediakan mereka untuk pulang semula ke masyarakat. Mereka duduk di Lubok Antu pun untuk tempoh masa yang tertentu sahaja. Kalau dibuang daerah selalunya dua tahun tempohnya. Kalau dia dah pulih, dia akan dibenarkan pulang balik ke tempat mereka sendiri. Jadi soalnya orang sekatan ini diberikan pemulihan yang sesuai. Soal kenaikan penagihan dadah itu, kementerian akan minta AADK dan juga pihak polis untuk menumpukan aktiviti kepada membanteras gejala penyalahgunaan dadah di Lubok Antu dan juga pihak polis sekarang ini untuk makluman Yang Berhormat, sedang membuat operasi besar-besaran untuk menyekat penularan online gambling di seluruh Malaysia tetapi mungkin belum sampai ke Lubok Antu lagi. Akan tetapi kerana soalan Yang Berhormat pada hari ini spesifik dan saya rasa untuk adil kepada Yang Berhormat, kementerian akan mengarahkan pihak polis untuk menumpukan aktiviti pencegahan kepada kawasan Lubok Antu selepas ini. Sekian, terima kasih. Dato' Takiyuddin bin Hassan [Kota Bharu]: Terima kasih Tuan Yang di-Pertua. Saya harap soalan tambahan saya pun unik juga. Tuan Yang di-Pertua, kita tahu bahawa Akta Kediaman Terhad, Restricted Residence Act telah dibuat oleh kerajaan kita ini tahun 1933 lagi, satu akta yang sudah berumur 84 tahun tetapi masih lagi digunakan di dalam negara kita ini. Kita tahu tujuan asalnya untuk pencegahan jenayah. Akan tetapi uniknya setelah saya kira berapa lama digunakan untuk pencegahan jenayah yang mungkin sesuai pada zaman dulu, zaman selepas merdeka kerana pada masa itu perhubungan komunikasinya tidak ada lagi menyebabkan penjenayah ini tidak boleh berhubung dengan dunia luar tetapi sekarang ini kita rasa sudah tidak berkesan lagi. Lebih kita rasa agak pelik apabila Akta Kediaman Terhad ini juga, buang daerah ini digunakan kepada ahli politik terutamanya pembangkang selepas dikenakan ISA misalnya dua tahun, keluar itu buang daerah pula. Ini juga saya kira satu penyalahgunaan akta ini. Apa yang lebih unik lagi saya hendak sebut kepada Yang Berhormat Menteri pada hari ini, ini perkara yang betul-betul berlaku. Tahun 1994 atau tahun 1995, seramai 27 orang pemain bola sepak di seluruh negara Malaysia ini yang dikatakan terlibat di dalam rasuah bola sepak, juga telah dibuang daerah. Selepas dibuang daerah itu, mereka pula digantung oleh persatuan-persatuan bola sepak ini. Jadi saya hendak tanyalah kepada Yang Berhormat Menteri, adakah kerajaan memang bercadang untuk tidak lagi mengguna pakai Akta Kediaman Terhad 1933 ini. Begitu juga saya hendak tanya sekarang ini berapa orang yang masih dibuang daerah berdasarkan kepada undang-undang ini. Terima kasih Tuan Yang di-Pertua. Datuk Nur Jazlan bin Mohamed: Terima kasih Yang Berhormat. Soalan Yang Berhormat itu banyak berkisar kepada sejarah. Tadi contoh yang diberikan pada tahun 1994 ya, itu dah lama Yang Berhormat. Sebenarnya akta Restricted Residence Act ini telah supersede oleh akta-akta baru ini seperti akta POCA dan akta POTA yang ada dia punya peruntukan untuk buang daerah ini. Jadi yang pentingnya Yang Berhormat, semua tahanan atau sekatan yang dibuat oleh kerajaan adalah berkisar kepada akta yang sedia ada. Dadah (LPK), POCA ia untuk kesalahan jenayah, POTA untuk kesalahan keganasan. Ini sahaja Yang Berhormat, tidak ada tindakan buang daerah yang dibuat di luar daripada bidang kuasa ketiga-tiga undang-undang ini. Jadi saya tidak pasti di mana data yang diperoleh oleh Yang Berhormat yang terkinilah ya, bukan berdasar kepada sejarah tetapi kerajaan sentiasa membuat penambahbaikan kepada prosedur dan juga kepada matlamat orang yang dibuang daerah ini, disekat ini kerana ia penting untuk satu, mengamankan masyarakat di mana mereka telah menjalankan aktiviti jenayah mereka sebagai contoh. Kedua, untuk meletakkan mereka di luar kawasan di mana mereka berada sebelum ini dan memulihkan mereka sebelum mereka dipulangkan kembali ke dalam masyarakat. Jadi saya hendak nafikan sama sekali bahawa ahli politik sekarang inilah ditahan atau dibuang daerah. Kalau Yang Berhormat ada maklumat tersebut, sila maklumkan kepada saya. Terima kasih.